Luonnos ETA:n sekakomitean päätös yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi - /* SEK/2004/0797 lopull. */





Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta - Luonnos yhteisön yhteiseksi kannaksi - (komission esittämä) PERUSTELUT 1. ETA-sopimuksen pöytäkirjaan 31 sisältyy erityismääräyksiä yhteisön ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisaloilla. 2. Liitteenä olevan ETA:n sekakomitean päätösluonnoksen tarkoituksena on muuttaa pöytäkirjaa 31 laajentamalla yhteistyö koskemaan kulttuuriyhteistyöhön kuuluvia valmistelutoimia. Se muodostaa siten oikeusperustan ETA:n EFTA-valtioiden osallistumiselle seuraavaan EY:n vuoden 2004 yleisen talousarvion budjettikohtaan liittyviin yhteisön toimiin: - Budjettikohta 15 04 02 03 "Kulttuuriyhteistyöhön liittyvät valmistelutoimet". 3. ETA-sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan b alakohdan mukaan neuvosto vahvistaa komission ehdotuksesta yhteisön kannan tällaisiin päätöksiin. 4. ETA:n sekakomitean päätösluonnos annetaan neuvoston hyväksyttäväksi, jonka jälkeen komissio esittää yhteisön kannan ETA:n sekakomiteassa mahdollisimman pian. Luonnos ETA:N SEKAKOMITEAN PÄÄTÖS yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä 'sopimus', ja erityisesti sen 86 ja 98 artiklan, sekä katsoo seuraavaa: (1) Sopimuksen pöytäkirja 31 muutettiin ... päivänä ...kuuta ... tehdyllä ETA:n sekakomitean päätöksellä N:o .../... [1]. [1] EUVL L ... (2) On aiheellista laajentaa sopimuspuolten yhteistyö koskemaan kulttuuriyhteistyöhön liittyviä valmistelutoimia. (3) Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2004, ON PÄÄTTÄNYT SEURAAVAA: 1 artikla Muutetaan sopimuksen pöytäkirjassa 31 oleva 13 artikla seuraavasti: 1. Korvataan 2 kohta seuraavasti: "2. EFTA-valtiot osallistuvat 1, 4, 5 ja 6 kappaleissa tarkoitetun yhteisön toimintaohjelman rahoitukseen sopimuksen 82 artiklan 1 kohdan a alakohdan mukaisesti.". 2. Korvataan 3 kohta seuraavasti: "3. EFTA-valtiot osallistuvat täysimääräisesti EY:n komiteoiden ja muiden sellaisten elinten työskentelyyn, jotka avustavat komissiota 1, 4, 5 ja 6 kohdassa tarkoitetun toiminnan johtamisessa, kehittämisessä tai täytäntöönpanossa.". 3. Lisätään 5 kohdan jälkeen kohta seuraavasti: "6. EFTA-valtiot osallistuvat 1 päivästä tammikuuta 2004 seuraavaan Euroopan yhteisöjen varainhoitovuoden 2004 yleiseen talousarvioon sisältyvään budjettikohtaan liittyviin yhteisön toimiin: - Budjettikohta 15 04 02 03 "Kulttuuriyhteistyöhön liittyvät valmistelu toimet".". 2 artikla Tämä päätös tulee voimaan seuraavana päivänä sen jälkeen, kun viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle [2]. [2] [Valtiosäännön asettamista vaatimuksista ei ole ilmoitettu.] [Valtiosäännön asettamat vaatimukset on ilmoitettu.] 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä [...]. ETA:n sekakomitean puolesta Puheenjohtaja ETA:n sekakomitean sihteerit